**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 202**

**01 दिसंबर, 2015 को उत्‍तर के लिए**

**एन.सी.सी. में शामिल होने के इच्छुक मुस्लिम कैडेटों द्वारा दाढ़ी रखा जाना**

**202. श्री मोहम्मद अली खानः**

क्‍या रक्षा मंत्री यह बताने की कृपा करेंगे कि :

(क)क्या यह सच है कि मुस्लिम छात्रों को दाढ़ी रखने के कारण राष्ट्रीय कैडेट कोर (एनसीसी) से प्रतिबंधित किए जाने संबंधी शिकायतों का संज्ञान लेते हुए आन्ध्र प्रदेश राज्य अल्पसंख्यक आयोग ने रक्षा मंत्रालय से सिख समुदाय को प्रदान की गई छूट मुस्लिमों के लिए भी लागू करने के लिए कहा है; और

(ख) यदि हां, तो तत्संबंधी ब्यौरा क्या है और इसकी वर्तमान स्थिति क्या है?

**उत्‍तर**

**रक्षा मंत्री (श्री मनोहर पर्रीकर)**

(क) और (ख) जी हां, आन्ध्र प्रदेश राज्य अल्पसंख्यक आयोग ने मामला संख्या 2015 का 77 में 11 सितंबर, 2015 के अपने आदेश में रक्षा मंत्रालय से मामले की विस्तारपूर्वक जांच करने और उस पर पुनर्विचार करने तथा सिख समुदाय को दी गई छूट की ही तरह मुस्लिमों को भी दाढ़ी रखने की अनुमति देते हुए आवश्यक आदेश जारी करने की सिफारिश की है । मामले की जांच की जा रही है ।

,

**\*\*\*\*\***